Μέτρηση των επιπέδων των κυτοκινών 1L-2, 1L-10 και TNF-α στον ορό αίματος υγιών ατόμων και πασχόντων από τη νόσο του Alzheimer
Creators: name: Τράκα, Μαρία Γεράσιμου
Publisher: name: Aristotle University of Thessaloniki
Year: 2008
Subjects: Κυτοκίνες
IL-2
IL-10
TNF-α
Νόσος του Alzheimer
Cytokines
Alzheimer disease

description: Οι κυτοκίνες είναι πρωτεΐνες που παίζουν καθοριστικό ρόλο στη ρύθμιση του ανοσοποιητικού συστήματος, στην αιμοποίηση και στη φλεγμονή. Μεταβολή της λειτουργίας ή της παραγωγής διαφόρων κυτοκινών έχει ενοχοποιηθεί για την εμφάνιση ποικίλων ασθενειών στον άνθρωπο, μία εκ των οποίων είναι και η νόσος του Alzheimer Σκοπός της παρούσης μελέτης είναι ο ποσοτικός προσδιορισμός στον ορό αίματος των επιπέδων των κυτοκινών ιντερλευκίνη 2 (IL-2), ιντερλευκίνη 10 (IL-10) και καρκινικός νεκρωτικός παράγοντας α (TNF-α) και η κατανομή τους σε ηλικιακές ομάδες σε τυχαίο δείγμα υγιών ατόμων. Επιπλέον, ο προσδιορισμός των επιπέδων των ανωτέρω κυτοκινών σε μικρό δείγμα πασχόντων από τη νόσο του Alzheimer και η σύγκρισή τους με εκείνα αντίστοιχης ομάδας ελέγχου. Από τυχαίο δείγμα ατόμων, 30 άτομα - 7 άντρες και 23 γυναίκες με μέσο όρο ηλικίας τα 53 έτη - διαπιστώθηκε ότι ήταν υγιή βάση του ιστορικού τους και των εργαστηριακών τους εξετάσεων (γενική αίματος, C αντιδρώσα πρωτεΐνη - CRP, ταχύτητα καθίζησης ερυθρών – ΤΚΕ, βιοχημικό προφίλ) και συμπεριλήφθηκαν στην μελέτη. Επίσης, συγκεντρώθηκε ένα μικρό δείγμα πέντε ατόμων πασχόντων από τη νόσο του Alzheimer, σύμφωνα με τα διαγνωστικά κριτήρια NINCDS/ARDRA Ο υπολογισμός των συγκεντρώσεων των κυτοκινών IL-2, IL-10 και TNF-α στον ορό αίματος έγινε με τη μέθοδο ELISA. Για τη σύγκριση των συγκεντρώσεων των κυτοκινών μεταξύ των ηλικιακών ομάδων των υγιών ατόμων, καθώς και μεταξύ των υγιών ατόμων και των πασχόντων από την νόσο του Alzheimer, χρησιμοποιήθηκε το Mann Whitney U test. Η τιμή της p &lt; 0.05 θεωρήθηκε στατιστικά σημαντική. Όσον αφορά τα αποτελέσματα για την IL-2 διαπιστώθηκε ότι η μέση συγκέντρωση ανά δεκαετία ακολουθεί φθίνουσα πορεία με την πρόοδο της ηλικίας, ενώ στατιστικώς σημαντική διαφορά διαπιστώθηκε ανάμεσα στην 5η και 8η δεκαετία. Οι συγκεντρώσεις της IL-10 επίσης ακολουθούν φθίνουσα πορεία με την πρόοδο της ηλικίας, ενώ εδώ στατιστικώς σημαντική διαφορά διαπιστώθηκε ανάμεσα στην 4η με την 8η και την 5η με την 8η δεκαετία. Αντίθετα, για τον ΤNF-α δεν διαπιστώθηκε στατιστικώς σημαντική διαφορά ανάμεσα στις δεκαετίες. Συγκρίνοντας τις συγκεντρώσεων των τριών κυτοκινών διαπιστώνουμε ότι οι συγκεντρώσεις της 4 IL-2 κυμαίνονται σε πολύ μικρότερα επίπεδα από τις συγκεντρώσεις των δύο άλλων κυτοκινών. Συγκρίνοντας τις συγκεντρώσεις των τριών κυτοκινών στο ορό πασχόντων από τη νόσο του Alzheimer με εκείνες ίσου αριθμού υγιών ατόμων αντίστοιχης ηλικίας, διαπιστώσαμε ότι στατιστικώς σημαντική διαφορά υπάρχει μόνο για τον TNF-α (p&lt;0,005). Παρά την κοινή ομολογία ότι η φλεγμονή εμπλέκεται στην παθογένεση της νόσου του Alzheimer, στις έως τώρα εργασίες που αφορούν τις συγκεντρώσεις των τριών αυτών κυτοκινών στον ορό αίματος πασχόντων από τη συγκεκριμένη νόσο, τα αποτελέσματα ποικίλουν. Η προοπτική και η εξέλιξη αυτής της μελέτης είναι να μελετηθούν οι συγκεντρώσεις των κυτοκινών IL-2, IL-10 &amp; TNF-α σε μεγαλύτερο αριθμό πασχόντων από τη νόσο Alzheimer και τα αποτελέσματα να συσχετιστούν με άλλα κλινικοεργαστηριακά και ψυχομετρικά δεδομένα.
description: Cytokines are proteins that play an important role in the regulation of the immune system, inflammation and hemopoiesis. A disturbance in their production or function is believed to be involved in the pathogenesis of various diseases such as the Alzheimer disease (AD). The aim of this study is to evaluate the serum levels of interleukin (IL-2), interleukin (IL-10) and tumour necrosis factor α (TNF-α) and to document their variation between the decades in healthy people. Moreover, to evaluate the serum levels in a small group of AD patients and compare them with the levels in a control group. From a random sample, thirty (30) people -7 males and 23 females with a mean age of 53 years- were selected for the group of healthy subjects and enrolled in the study based on their history, CBC, CRP, ESR and blood chemistry. Five (5) AD patients, according to the NINCDS/ARDRA criteria, were also studied. The levels of cytokines were determined by the use of commercial available ELISA-kits. Differences between the serum concentrations of healthy people among the decades and of AD patients and control group were determined using the Mann– Whitney U-test. Level of p&lt; 0.05 was considered statistically significant. Our findings indicate a decline of mean concentration of IL-2 during the increase of decades and the decline of the level of IL-2 between 4th and 8th decade was statistically significant. As far as IL-10 is concerned, the mean concentration is slightly declining during the increase of age and statistically significant difference is noticed between 4th and 8th and between 5th and 8th decade. On the other hand, the serum levels of TNF-α was not significantly different between the decades. The comparison of the levels of the three cytokines indicates that the concentrations of IL- 2 are significantly lower than IL-10 and TNF-α. Differences between the cytokines concentrations of AD patients and control group were noticed only for TNF-α. (p&lt;0,005). The serum level was lower in the AD group. It is widely accepted that inflammation plays a crucial role in pathogenesis of AD. There will be further research in a larger group of AD patients and the results will be correlated with clinical, neuroimaging and psychometric data.